Uvesco Food Retaileko akziodunen batzar nagusia
2025-05-22 17:00 - 19:00 (Europe/Helsinki) | FICOBA, Avenida de Iparralde, 43, Irun, Gipuzkoa, 20302, España
Ekitaldi pribatua

32. edizioa: ENPLEGUAREN ASTEA
2025-05-22 09:00 - 13:30
Enpleguaren Astea Ficobara itzuliko da, 380 enplegu-aukeratik gora eta 37 enpresa parte-hartzaileekin. Azoka maiatzaren 22an ospatuko da Ficoban, eta sarrera librea izango da, hitzordurik gabe. Bertan izango dira Lanbide-Eures, France Travail, Nafarroako Enplegu Zerbitzua, Adiskidetuak Elkartea eta Bidez Bide.

Irungo eta Hondarribiko Udalek, Bidasoa biziriken bidez, Enpleguaren XXXII. Astea ospatuko dute datorren maiatzaren 22an Ficoban. Lan bila dabiltzan pertsonentzat eta langile beharra duten enpresentzat ezinbesteko hitzordu bihurtu da ekitaldi hau.
Edizio honetan 37 enpresak baieztatu dute bertan egongo direla, interesa duten pertsonak zuzenean artatuz. Gainera, 147 enplegu-aukera eskainiko dira guztira, 383 lanpostu sektore estrategikoetan: logistikaren eta garraioaren arloan (%16), handizkako azaleretan (%15,5), zerbitzu ezberdinetan (%17), ostalaritzan (%10) eta gizarte-osasun arloan (%9).

2025eko Bidasoa-Txingudiko eskolarteko Mini Olinpiadak
2025-05-21 15:30 - 19:30
Maiatzaren 21ean, 15:30etatik 19:30etara, Bidasoa-Txingudi mugaz-gaindiko Partzuergoak, Irun, Hondarribia eta Hendaiako udalek osatzen dutena eskola-arteko Mini Olinpiaden edizio berri bat antolatuko du, 2013 eta 2017 artean jaiotako Irun, Hondarribia eta Hendaiako haurrek eskualdeko kirol eskaintzaren zati bat ezagutzeko aukera izan dezaten joko eta tailerren bitartez.
Jardun honetarako, 3. pabilioia eta ondoko kanpo-esparrua edukiko ditugu. Bertan, hogei bat bidasotar kirol-klub eta elkartek beren kirola emango dute ezagutzera. Gainera, kirol askok, modalitate egokitua eskaini ahal izango dute, Gipuzkoako Kirol Egokituko Federazioaren laguntzari esker:
Izen-emateak apiriaren 28tik maiatzaren 8ra egin ahal izango dira, telematikoki Mugaz-Gaindiko Partzuergoko webgunean edo paperean, Irun, Hondarribia eta Hendaiako ikastetxe guztietan, kirol klub parte-hartzaile batzuetan, Hendaiako Aisialdi Zentroan edo Bidasoa bizirik-eko egoitzan banatuko diren izen-emateko fitxak osatuz.

EUSKOSKILLS 2025
2025-05-13 - 2025-05-15
Eusko Jaurlaritzako Lanbide Heziketako Sailburuordetzak maiatzaren 13tik 15ra EuskoSkills 2025 antolatuko ditu.
EuskoSkills 2025 txapelketa, lehiaketa urtean, edozein Heziketa Ziklotan matrikulatutako ikasleei zuzenduta dago, beti ere, txapelketako familia batekin lotuta badago.
Ezinbesteko da parte hartzaileek 2026. urtean 22 urte baino gehiago ez izatea; hau da, 2004ko urtarrilaren 1ean edo ondoren jaiotakoak izatea. Zenbait kategoriatan (Mekatronika, Cloud Computing, Sistema Robotiko Integratuak), adin-muga 24 urtekoa izango da, eta, kasu horretan, 2002ko urtarrilaren 1ean edo ondoren jaioak izan behar dute.
Lehiaketa gehienak banakakoak dira, honako kasu hauetan izan ezik: Mekatronika, Paisaiaren Lorategintza eta Sistema Robotiko Integratuak binaka direla
Informazio gehiago hemen.

JENDEARENTZAKO ORDUTEGI IREKIAK
Maiatzak 14 asteazkena: 8:30-19.00
Maiatzak 15 osteguna: 8:30-13:30. Sari banaketa 17.00-18:30. Toki-kopuru mugatua.

Euskara-mailak egiaztatzeko azterketaldia
2025-05-08 - 2025-05-10
Maitzaren 8,9 y 10ean euskara maila egiaztatzeako azterketaldia burutuko dira Ficobako pabiloietan.
Informazio gehiago hemen:https://www.habe.euskadi.eus/azterketa-deialdiak/webhabe00-edukiak/eu/

*** Bidasoa Itzulia txirrindularitza proba dela eta, maiatzaren 10ean, larunbata, Iparralde hiribidean , Ficoba parean, ibilgailuen zirkulazioa ixtea aurreikusi da, 09:30etatik 10:00etara, gutxi gora-behera.
Oro har, arazoak saihesteko, Topoa (Euskotren) erabiltzea gomendatzen dugu. Ostiral eta larunbateko zerbitzuetan errefortzuak egongo dira.Ordutegi zehatzak Euskotrenen hedabideetan kontsultatu daitezke:
. Euskotrenen webgunean
. Euskotrenen APP ofizialean
. 944 333 333 telefonoan
Autoa erabiltzeko asmoa izanez gero, ahal den neurrian, ibilgailua partekatzea eta joan-etorriak behar adina denborarekin programatzea gomendatzen dugu ***

Ekitaldi instituzionala ‘Nazismoaren esparruetara deportatutako euskaldunak gogoan. 1945-2025 Memoria de la deportación’
2025-05-03 11:30 - 12:30
Eusko Jaurlaritzak Gogoraren bitartez nazismoaren esparruetara deportatuko euskaldunak eta hain senideak gogoratu eta omenduko ditu datorren maiatzaren 3an Ficoban.
Berrehun euskaldun baino gehiagok deportazioaren izugarrikeria pairatu zuten 1940 eta 1945 bitartean, aurreko urteetan demokrazia defendatu zutelako – Eusko Jaurlaritzak eta Espainiako Bigarren Errepublikak ordezkatua –. Hala ere, biktima horien oroimena eta haien bizi-esperientzia ezezaguna izan da euskal gizartearen gehiengoarentzat, eta deportazioa, Europan gertakari hori ezaguna den arren, ez da gure memoria kolektiboaren parte izan.
Ekimen hau ’Deportazioaren Memoria’ ekimenean txertatzen da, gertakari hau gurean ezagutzera eman eta zabaltzeko asmoarekin, konzentrazio esparru naziak askatu zituztela 80 urte bete direnean martxan jarritakoa. Ekimen honen eta ekitaldiaren beraren bultzatzaile eta sustatzaileak Deportazioaren Memoriarako Euskal Koordinakundea 1940 -1945 eta Gogora−Memoriaren, Bizikidetzaren eta Giza Eskubideen Institutua dira.

TXAKUR ERAKUSKETA - BIS SM EL REY TROFEOA
2025-04-26 - 2025-04-27
49. & 50. TXAKUR ERAKUSKETA NAZIONALA – 43. NAZIOARTEKO TXAKUR ERAKUSKETA – BIS SM EL REY TROFEOA
Gipuzkoako Txakurren Nazioarteko Erakusketa Gipuzkoako Txakur Elkarteak urtero antolatzen duen ekitaldi ospetsua da. Erakusketa honetan, arraza ezberdinetako txakurrak hainbat kategoriatan lehiatzen dira, epaile espezializatuek ebaluatuta. Lehiaketez gain, txakurren munduarekin lotutako erakusketa, tailer eta jarduerez gozatu ahal izango dute bertaratzen direnek. Erakusketa plataforma garrantzitsua da bai hazleentzat bai txakurzaleentzat, zaintza eta hazkuntza arduratsua sustatuz.
EGUN BEREZIAK
APIRILAK 27, IGANDEA: AUSTRALIAN SHEPHERS, INGELES ERAKUSKETAK ETA SETTERS
APIRILAK 26, LARUNBATA: TERRIERS D’ESCOCIA
CAC/ CACIB RSCE ETA FCI-k BAIMENDUTAKOA

Informazio praktikoa

Erakusketarako sarrerak 5 euroko kostua izango du helduentzat eta 3 eurokoa 10 urtetik beherako haurrentzat.

GIPUZKOAKO FORU ALDUNDIAREN LEGEDIAREN ARABERA, EZIN DA TXAKURRIK SARTU LEHIAKETA HORRETAN EDO TXAKUR SALMENTAN PARTE HARTZEN EZ BADUTE.

Larunbateko eta igandeko egitaraua

09.30: Ate irekiera eta lehiaketaren hasiera
11:30-13:30: Txakurren erakustaldia
13:30: Aurkezle gazteen lehiaketa.
16.00: Talde finalak eta final handia.

Jardunaldia "Hiri, ekonomia eta gizarte aldaketarako hiri barrutiak"
2025-04-15 10:00 - 14:00

Workshop EmPACTi3
2025-04-10 09:00 - 14:00
Enplegagarritasun Ibilbidearen 2024-2025 ikasturteko hirugarren tailerra. Tailer hori EmPAKTIi3 mugaz gaindiko unibertsitateen arteko proiektuak proposatzen du (POCTEFA 2021-2027 programak kofinantzatua).
Proiektua 2025eko urtarrilean jarri zen martxan, joan den ekainean lehen topaketa bat egin bazen ere. Proiektuaren buru dira Euskampus Fundazioa (bazkide koordinatzailea), Universidad del País Vasco/Euskal Herriko Unibertsitatea (UPV/EHU) eta Bordeleko Unibertsitatea (UB), eta kokatzen da Euskampus-Bordeaux mugaz gaindiko Campusaren programaren ‘Prestakuntza eta Enplegagarritasuna’ ardatzean.
EmPACTi3 proiektuan, mugaz bi aldeetako hainbat diziplinatako ikasle nahiz irakasleek eta erakunde publiko nahiz pribatuek lantaldeak osatzen dituzte, aurre egiteko elkarrekin lurralde trantsizioen erronkei, ikasturte osoan ikerketa eta esku-hartze proiektu zehatzak eginez, erronketan oinarritutako ikuspegi pedagogiko batetik (Challenge Based, ingelesez).

XVIII. Nazioarteko Katu Erakusketa
2025-04-05 10:00 - 2025-04-06 19:00
Nazioarteko Katu Erakusketak arraza anitzeko katuak ikusteko aukera eskainiko du. Katuak Nazioarteko Txapeldun, Nazioarteko Txapeldun Handi, Europako Txapeldun edo Europako Txapeldun Handi tituluak lortzeko lehiatuko dira.
Erakusketa Ficobako 1. pabiloian egingo da, 10: 00etatik 19:00etara, bai larunbatean, bai igandean. Sarreraren prezioa 4 eurokoa da helduentzat eta doan 12 urte bitarteko haurrentzat.

FLASHBACK
2025-04-05
Bizi FLASHBACK esperientzia!
Gozatu nostalgiaz betetako egun paregabeaz honako hauekin:
. Arratsaldeko giro aparta, aspaldiko musikarik onenarekin
. LA REINA DEL POP taldearen kontzertua, La Oreja de Van Gogh taldearen omenez.
. DJ saioa FERNANDISCOren eskutik, gelditu gabe dantzatzeko.
. Koktelgintza, food truck eta askoz gehiago aukera jarkiezinekin.
Zure unerik onenak giro paregabe batean berpizteko esperientzia, markatu zintuen musikarekin.
*****Sarrerak agortuta daude*****
Flashback: iraganera eramango zaituen esperientzia, girorik onenarekin.

ABABOR
2025-03-28 - 2025-03-30
Euskadiko Azoka Nautikoa. Ababor bisitari ororentzako azoka da, eta aisialdiko nautikarekin eta uretako jarduerekin lotutako sektore guztiak erakarri nahi ditu, gero eta jende gehiagok eskura izan ditzan aisialdirako ontziak (berriak edota aukerakoak), turismoa eta uretako esperientziei lotutako zerbitzuak.

KREA BIDASOA
2025-03-27 09:00 - 14:30
Bidasoa bizirik elkarteak Krea Bidasoa antolatu du esperientziak trukatzeko, harremanak egiteko, lankidetza-aukerak identifikatzeko eta enpresa-proiektu eta joera berriak ezagutzeko

Nori dago zuzenduta?

Ekintzaileak
Enpresak
Erakunde publikoak eta pribatuak
Unibertsitateko eta lanbide-heziketako ikasleak
Eman izena hemen: Krea Bidasoa 2025 – Bidasoa Activa

UNIRE, Soldadura eta beste lotura-teknologia batzuen azoka - II. edizioa
2025-03-18 - 2025-03-19
UNIRE soldaduraren balio-katean eta material anitzeko, desmuntagarriko eta desmuntaezineko lotura-teknologietan espezializatutako azoka profesionala da

Aisialdirako itsas titulazioak lortzeko azterketa-deialdia
2025-03-12 16:00 - 18:45
ONP, JOP, Yateko Patroia eta Yateko Kapitaina titulazioetarako azterketa teorikoen 1. deialdia.
Ordutegiak:

Oinarrizko Nabigaziorako Patroia (ONP): 16:00etan (45 minutu)
Jolas Ontziko Patroia (JOP): 16:00etan (ordu 1 eta 30 minutu)
Yateko Patroia:

16:00 Nabigazio modulua (ordu 1 eta 15 minutu)
17:45 Modulu generikoa (Segurtasuna – Meteorologia) (45 minutu)

Yateko Kapitaina:

16:00 Nabigazio modulua (ordu 1 eta 30 minutu)
17:45 Modulu generikoa (Meteorologia – Ingelesa) (ordu 1)

CARAVANTUR, Caravaning, Camper eta Furgoneten azokaren 9. edizioa
2025-03-07 - 2025-03-09
Caravantur azokaren bederatzigarren edizioa Ficobara itzuliko da, autokarabana, kanper, furgoneta eta caravaning osagarrien erakusketa, salmenta eta alokairuarekin. Anima zaitez, eta goza ezazu azokak eskaintzen dizkizun eskaintza eta berritasunez.
Azokara zure etxeko animaliarekin joateko aukera izango duzu, betiere lotuta eta jabearekin batera badoa.
Ordutegiak:

Ostirala, martxoak 7: 16:00-20:00
Larunbata, martxoak 8: 10:00-20:00
Igandea, martxoak 9: 10:00-19:00

Informazio gehiago HEMEN

X. Irun Ekintzan sari banaketa
2025-03-06 18:30 - 20:30
Enpresen berrikuntza eta ideia berritzaileak sarituko dituen X. Irun Ekintzan sarien edizioa.

LAB- Biltzar Arteko Batzarra
2025-02-25
Otsailaren 25ean FICOBAn egingo den Biltzar Arteko Batzarrean bi Biltzar Nagusi artean LABek egiten duen parte hartze ariketa da: 2022an Baiona-Miarritzen hautatutako zuzendaritzak ponentziak garatzeko egindako kudeaketaren berri emango die orduko 500 biltzarkideei.

Raid Solidarioa – Twing Raid 2025
2025-02-25
Lehen edizioaren arrakastaren ondoren, Twing Raid raid solidarioak otsailaren 25ean hartuko du berriro irteera FICOBAn eta 10 egunetan zehar bere 400 parte-hartzaile baino gehiagok Twingo-etan 4000 kilometro egingo dituzte Marrakechera iritsi arte. Restos du Coeur ekimenari esker, parte hartzaileek ekarritako elikagaien eta higiene-produktuen 1.000 kg kolektibo behartsuei banatuko zaizkie. Gainera, Marokoko hainbat eskualdetako eskoletara material kitak banatu ahal izatea da helburua. Laguntza horri esker, 250 ikasle baino gehiago hezkuntzan sartu ahal izango dira.
Informazio gehiago: https://twing-raid.com

Rethink Vintage - Vintage arropa-azoka kiloka
2025-02-22 - 2025-02-23
Vintage eta bigarren eskuko arropa eta osagarrien salmenta. Rethinkek moda etiko eta arduratsua sustatzen du, jantziei bigarren bizitza emanez
. Erreserbatu zure ordu-tartea (DOAN) hemen.
Ordutegiak: Larunbata 11:00etatik 20:00etara / 11:00etatik 18:00etara

2025eko ZONAKO BILERAK
2025-02-21 12:30 - 16:00
(ekitaldi pribatua)
DFGren bilera Bidasoa eta Oarsoaldeako farmaziekin, merkataritza-gaiak eta farmazia-sektoreko berrikuntzak lantzeko.

Irun Kirol Gala
2025-02-19 19:30 - 20:30
Otsailaren 19an 19:30etan, Ficobako Auditoriumean, Irun Kirol Gala ospatuko da, irundar kirolari onenak saritzeko. Bertan, gizonezkoetan eta emakumezkoetan kirolari onenari eta klub onenari saria emango zaie, eta herri bozketa bidez ‘Irundarron Saria’ saria emango da.
Bozketa epea otsailak 17an amaitzen da. Sartu HEMEN bozketara

DINUY - Salmenten 2025eko Konbentzio Nazioanala
2025-02-19

BRANDING PLAN
2025-02-14 09:00 - 13:00
BRANDING PLANA SERen sistema da, eta komunikazioa erabiltzen du ETEen lehiakortasuna hobetzeko.
Oraingoan, Bidasoako ETEak gonbidatzen ditu mundu guztiak aipatzen duen gaiaz gehiago jakitera: “NOLA BALIA DEZAKETE TOKIKO ENPRESEK ADIMEN ARTIFIZIALA”
Álvaro Ramosen eskutik Ipar Estudioen sortzaileetako bat eta AAko aditua.

POCTEFA EmPACTi3 proiektu eleanizdun eta multikulturalaren mugaz gaindiko bigarren workshopa
2025-02-13 09:00 - 13:30
(ekitaldi pribatua)
«EMPlegagarritasuna impAKTuarekin», unibertsitateko diziplinarteko ikasleak, irakasleak eta eragile publiko zein pribatuak bere baitan batzen dituen proiektua da. Honen helburua da etorkizuneko profesionalen jakintzak eta gaitasunak garatzea inpaktu bat sortzeko Akitania Berria-Euskadi mugaz gaindiko lurraldeko trantsizio-erronketan.
Proiektua Euskal Herriko Unibertsitateak UPV/EHUk, Bordel-Akitania Berriko Unibertsitateak eta Euskampus Fundazioak elkarlanean garatzen dute, Campus Euskampus Bordeaux aliantza estrategikoaren markoan eta POCTEFA VI (2021-2027) Interreg Programaren finantziazioarekin.

Oposizio-lehiaketa: administrazio kudeaketako erdi mailako teknikaria
2025-02-13
Administrazio kudeaketako erdi mailako teknikarien zortzi plaza oposizio-lehiaketa bidez betetzeko Gipuzkoako Foru Aldundiaren hautaketa prozesua (OP2020/07)
Lehenengo ariketako A eta B atalak, gai orokorrei eta espezifikoei buruzkoak, hurrenez hurren, 2025eko otsailaren 13an, osteguna, 9:30etan egingo da.

Aurrera - Elkarteak sustatzen
2025-02-05 00:00 - 23:59
Arrakasta kasuak ezagutzeko eta elkarteen, GKEen eta kluben arteko elkarguneak bilatzeko topaketa.

LA BURGER FEST: hanburgesa onenen jaialdia
2025-01-30 - 2025-02-09
Badator La Burger Fest jaialdia Irunera! 2025 zapore onenekin eta giro paregabearekin iritsi da Ficobara jaialdi honi esker. Urtarrilaren 30etik otsailaren 9ra foodie eta burger maitale guztiontzako ezinbesteko hitzordu honetan ikusiko dugu elkar, non bakoitzak bere hanburgesa gustukoena aurkitu eta nahi dituen guztiak probatu ahal izango dituen. Jaialdi gastronomiko honetan gourmet burgerrak eta premium VIP onenak dastatu ahal izango ditugu puntako food truck-en eskutik, gure ahosabaiei zapore eztanda ahaztezina oparitzeko.

Gure sabelean lekua egiteko ordua da, La Burger Fest eta bere 12 food trucketarako prestatzeko! Bertan 20 hanburgesa baino gehiago aurkitu eta gozatu ahal izango ditugu, eta testura, zapore eta, jakina, osagai onenen festa hau sortuko dute hanburgesa hauek guztiek elkarrekin. Ez galdu hanburgesa onenak deskubritzeko aukera. LA BURGER FESTerako sarrera doakoa da eta Ficoba erakustazokara autoz iristeko aukera dago, gure doako aparkalekua aprobetxatuz, edo topoz, Euskotren Ficoba-Irun geltokian jaitsiz. Donostiatik edo Gipuzkoako beste leku batzuetatik ere autobusez iritsi zaitezkete, Lurraldebuseko E26 edo E27an.
Food truck eta hanburgesen zerrenda:
Buey y Vuelvo: Golden Burger eta Ñaski Burger
Brio Chef: Picanto eta La Mejor
Yummy: Iberian Forest, Veggie Garden eta Buffalo Monster
Smash Club: The Club eta OMG
El Comienzo: Bacon Lovers eta Emmy
Rial Burger: Smoky Pork eta Brutal Cheese
The Roast Cook: La Deliciosa eta La Trufada
La Osa: La Selecta eta Royal Tennessee
Caravana 66: La Brooklyn Y Maple Smash
Vulcano: La Goxa, Smokey Jam eta Emmy Burger
La Croquetona: urdaiazpiko kroketak
La Paca Cheesecake: gazta-tarta tradizionala

La Burger Fest jaialdiaren ORDUTEGIAK:

Osteguna 30-Urtarrila 18.00-24.00
Ostirala 31-Urtarrila 13.00-24.00
Otsailak 1, larunbata 13.00-24.00
Otsailak 2 igandea 13.00-24.00
Otsailak 3, astelehena 19.00-24.00
Otsailak. 4, asteartea 19.00-24.00
Otsailak 5 asteazkena 19.00-24.00
Otsailak 6, osteguna 19.00-24.00
Otsailak 7, ostirala 13.00-24.00
Otsailak 8 larunbata 13.00-24.00
Otsailak 9 igandea 13.00-18.00

SARRERA eta APARKALEKUA DOHAINIK. Euskotreneko geltokia 300 metrora.
La Burger Fest jaialdira zure txakurrarekin etor zaitezke lotuta baldin badago.

Jaialdiari buruzko informazio guztia antolatzaileen Instagram kontuan aurkitu ahalko duzue: La Burger Fest jaialdia @laburgerfest

https://www.ficoba.org/wp-content/uploads/2025/01/EUSK-VID-20250116-WA0007.mp4

Euskadiko Osasun Itunaren Mahaia
2025-01-29

Realaren harrobiari omenaldia
2024-12-23
